नशामुक्ति के लिए समाज में करेंगे प्रचार
धमतरी|गोंड़वाना गोंड़ महासभा का राष्ट्रीय अधिवेशन झारसुगुड़ा ओडिसा में हुआ। अधिवेशन में देश भर के समाज के लोग पहुंचे। समाज के विष्णु नेताम ने बताया कि अधिवेशन का शुभारंभ उड़ीसा के मुख्यमंत्री नवीन पटनायक ने किया।
उन्होंने कहा कि आजादी के लिए देश में जो लड़ाई लड़ी गई, उसमें गोड़ समाज की अहम भूमिका थी। अपने प्राणों का बलिदान देने वाले गोंड़ समाज के वीर शहीदों का हम सदा ऋणी रहेंगे।समापन अवसर के मुख्यअतिथि ओड़िशा के परिवहन मंत्री रमेश मांझी, पूर्व मुख्यमंत्री उड़ीसा हेमानंद बिस्वाल, गुरूशरण नायक उपस्थित थे। इस अवसर पर समाज में नशामुक्ति के लिए प्रचार-प्रसार करने का संकल्प लिया गया। धमतरी केकराखोली के आदिवासी पारंपरिक नृत्य को लोगों ने खूब सराहा।
hin_Deva hin_Deva hin_Deva